
ДРУШТВО СРПСКИХ ДОМАЋИНА

Одбор за Херцеговину
	


 У изузетно пријатној атмосфери мотела „Конак“ на Моску поред Требиња одржан је састанак Извршног одбора ДСД за Источни Херцеговину, коме су присуствовали

Миленко Кукурић, предсједник ДСД ИХ из Требиња, Драгутин Паповић, предсједник ИО из Гацка, Бранислав Миковић, потпредсједник ИО  из Невесиња, Никола Носовић, потпредсједник ИО из Билеће, Перо Јелачић, секретар ДСД ИХ из Требиња, Драган Анђелић, члан ИО  из Требиња, Веселин Рупар, члан ИО  из Берковића, Драган Аћимовић, члан ИО  из Требиња, Жарко Вујадиновић, члан ИО  из Требиња, Милан Радуловић, члан ИО  из Невесиња и Гојко Бјелоглав, члан ДСД ИХ из Требиња.

Састанак је отворио Миленко Кукурић, предсједник Друштва, који је након уводног излагања ријеч дао предсједнику ИО Драгутину Паповићу, који је предложио следећи: 

ДНЕВНИ РЕД

1. Информације о раду Друштва у у периоду од 14. 12. 2014. до данас

2. Иницијативни приједлози локалној управи Требиња на плану унапређења неких привредних грана и предузетништва

3. Иницијатива приједлога према Савезу општина ИХ

4. Оснивање материјалног фонда

5. Разно
Предложени дневни ред је једногласно усвојен.
1.


У оквиру ове тачке дневног реда предсједник ИО Драгутин Паповић је истакао да су се поједини чланови Друштва редовно састајали и у необавезним разговорима и дружењима разматрали ситуацију у Друштву и планирали даље активности. Миленко Кукурић је присутним члановима казао да је у протеклом периоду формирана трочлана радна група, која је имала задатак да изради Иницијативни план приједлога на плану унапређења неких привредних грана и предузетништва у граду Требињу, те да исти изнесе на ИО и упути локалној управи града Требиња на разматрање.

2.

У име радне групе која је сачинила документ под називом „Иницијативни приједлози локалној управи Требиња на плану унапређења неких привредних грана и предузетништва“, коју чине Андрија Лечић, Гојко Бјелоглав и Миленко Кукурић обратио се Гојко Бјелоглав. У свом излагању госп. Бјелоглав је исцрпно и детаљно објаснио садржај Иницијативе. 

Послије дискусије је закључено да се у року од мјесец дана могу упутити писмени приједлози за измјене и допуне Иницијативе, послије чега ће документ бити упућен локалној управи града Требиња на разматрање

3.


Господин Паповић је објаснио да је ова иницијатива урађена за Требиње и да исте треба урадити и за све остале општине Источне Херцеговине, које ће до краја године бити упућене Заједници општина Источне Херцеговине. 
Овај приједлог је једногласно усвојен.

4.


Драгутин Паповић и Миленко Кукурић су присутнима објаснили да је неопходно оснивање материјалног фонда  у оквиру ДСД ИХ из којег би се финансирале разне дјелатности Друштва, са чиме су се сложили сви присутни. О начину функционисања фода накнадно ће се договорити.
5.


Предложено је да се у мјесецу септембру 2015. године узврати посјета члановима ДСД Ужице, који су код нас били у посјети прије тачно годину дана.


Договорено је отварање канцеларије ДСД ИХ у Требињу.


На крају састанка промовисано је идејно рјешење грба ДСД ИХ, што је са одушевљењем прихваћено од стране свих присутних.

Бранислав Миковић, Миленко Кукурић, Драгутин Паповић и Перо Јелачић

Миленко Кукурић представља идејно рјешење грба ДСД ИХ 
Видео прилог са сједнице можете погледати на следећем линку:

http://www.herceg.tv/video/p/372/glas-hercegovine-23-07-2015-
